**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын гражданалысь дзоньвидзалун видзан юкӧнын ӧткымын юалӧм йылысь» Коми Республикаса Оланпаслӧн**

**5 статьяӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2023 вося сора тӧлысь 27 лунӧ

**1 статья.** Пыртны «Коми Республикаын гражданалысь дзоньвидзалун видзан юкӧнын ӧткымын юалӧм йылысь» Коми Республикаса Оланпаслӧн 5 статьяӧ  **(**Коми Республикаса канму власьт органъяслӧн индӧд-тшӧктӧмъяс, 2007, 12 №, 5348 ст.; 2009, 11 №, 189 ст.; 2010, 24 №, 563 ст.; 2011, 14 №, 355 ст.; 2012, 7 №, 170 ст.; 2013, 11 №, 220 ст.; 32 №, 598 ст.; 37 №, 694 ст.; 2014, 13 №, 222 ст.; 2015, 21 №, 282 ст.; 2016, 21 №, 318 ст.; 2017, 21 №, 351 ст.; 2018, 4 №, 57 ст.; 63 ст.; 10 №, 168 ст.; 2019, 8 №, 102 ст.; 15 №, 219 ст.; 2020, 21 №, 347 ст.; 2021, 6 №, 115 ст.; 10 №, 189 ст.; 16 №, 284 ст.; 2022, 7 №, 75 ст.; 15 №, 248 ст.) татшӧм вежсьӧм:

1 юкӧнса 63 пункт гижны тадзи:

«63) «Россия Федерацияын кага инӧдлӧн шӧр гарантияяс йылысь» Федеральнӧй оланпасын 13 статьялӧн 2 пунктса витӧд абзац серти урчитӧм ӧтувъя принципъяссӧ тӧд вылӧ босьтӧмӧн дзоньвидзалун видзан юкӧнын челядьлы социальнӧй инфраструктура объект, мый пырӧ Коми Республикаса канму эмбурӧ, выльмӧдӧм, ӧнъяӧдӧм йылысь, сылысь могсӧ вежӧм йылысь либӧ сійӧс бырӧдӧм йылысь, либӧ дзоньвидзалун видзан юкӧнын челядьлы социальнӧй инфраструктура артмӧдысь Коми Республикаса канму организацияяс выль ног лӧсьӧдӧм либӧ бырӧдӧм йылысь помшуӧм примитан бӧртасъяс донъялӧмсӧ нуӧдан пӧрадок, татшӧм помшуӧм примитан бӧртасъяс донъялан комиссия лӧсьӧдан да тайӧ комиссияӧн кывкӧртӧдъяс дасьтан пӧрадок урчитӧм;».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2023 вося моз тӧлысь 2 лун

66-РЗ №